open-index/open-wikipedia-markdown huggingface dataset:
Strana vidieka

**Strana vidieka** (skr. **SV**; staršie názvy: **Strana demokratického Slovenska**, **NÁRODNÁ KOALÍCIA, NÁRODNÁ KOALÍCIA/NEZÁVISLÍ KANDIDÁTI**) je slovenská krajne pravicová politická strana, založená v roku 2014 bývalým politikom hnutia ĽS-HZDS, Sergejom Kozlíkom. Strana sa v roku 2015  profilovala zameraním v troch pilieroch – národnom, kresťanskom a sociálnom. Od roku 2024 je predsedom strany Rudolf Huliak.

## Dejiny
Pred parlamentnými voľbami v roku 2020 NÁRODNÁ KOALÍCIA vstúpila do volebnej de facto päťkoalície so stranou ĽSNS, avšak nezískala žiaden mandát v Národnej rade SR.

### Volebné obdobie 20162020
**Prezidentské voľby a Voľby do Európskeho parlamentu v roku 2019**

V prezidentských voľbách v roku 2019 strana vyjadrila podporu Štefanovi Harabinovi. V následných voľbách do Európskeho parlamentu v máji 2019 za NÁRODNÚ KOALÍCIU kandidoval synovec Štefana Harabina Slavomír Harabin. Strana získala len 0,72 % hlasov a nezískala žiaden mandát.

V novembri 2019 sa NÁRODNÁ KOALÍCIA stala jednou z malých slovenských politických strán, ktoré podpísali memorandum o spolupráci "pronárodných a kresťanských síl" do nadchádzajúcich parlamentných volieb v roku 2020 so stranou ĽSNS. De iure koalícia nevznikla, Kotlebovci iba uvoľnili ostatným stranám istý počet miest na svojej kandidátnej listine. NK získala na kandidátke 10 miest, najvyššie umiestnenou bola predsedníčka Slavěna Vorobelová na 16. mieste. ĽSNS získalo 17 poslaneckých postov, ale vďaka vyššiemu počtu krúžkov sa pred Vorobelovú dostali traja ďalší kandidáti a z celkového 19. miesta zostala pred bránami parlamentu po vzdaní sa mandátu Danice Mikovčákovej ako prvá náhradníčka. Strana nakoniec z kandidátnej listiny odstúpila.

### Volebné obdobie 20232027
Vo voľbách do NRSR v roku 2023 politici NK/NEKA kandidovali na kandidátke SNS. Z 10 poslancov zvolených za SNS sú z tejto stany traja: Rudolf Huliak (58 875 prednostných hlasov), Ivan Ševčík (25 639) a Pavel Ľupták (13 046). V roku 2024 oznámili títo poslanci odchod z klubu SNS. 4. februára 2025 do strany vstúpil bývalý člen strany HLAS – SD a poslanec NR SR Roman Malatinec. Huliak sa následne stal ministrom cestovného ruchu a športu vo štvrtej vláde Roberta Fica ako nominant strany SMER – SD.

## Volebné výsledky
### Voľby do Národnej rady Slovenskej republiky

*politici NÁRODNEJ KOALÍCIE kandidovali na kandidátke SNS, z 10 poslancov zvolených za SNS sú 3 z SV.

### Voľby do Európskeho parlamentu

politici NÁRODNEJ KOALÍCIE kandidovali na kandidátke SNS. Žiaden z kandidátov nebol zvolený.

### Voľby do orgánov samosprávy obcí

## Vedenie strany
### Predsedovia
* Sergej Kozlík (20142018)
* Slavěna Vorobelová (20182020)
* Vladimír Hudec (20202021)
* Rudolf Huliak (20212023)
* Pavel Zacharovský (20232024)
* Rudolf Huliak (od 2024)

## Referencie

## Externé odkazy

* Oficiálny web strany
* Strana vidieka v registri strán Ministerstva vnútra SR 

Kategória:Politické strany na Slovensku – funkčné
Kategória:Organizácie založené v 2014
Kategória:Konzervatívne strany
Kategória:Nacionalistické strany
Bratislavská organizácia cestovného ruchu

**Bratislava Tourist Board** (skrátene BTB) alebo aj **Bratislavská organizácia cestovného ruchu** je oblastná organizácia cestovného ruchu, ktorej cieľom je vybudovať z Bratislavy významnú a medzinárodne renomovanú destináciu cestovného ruchu. 

Organizácia vznikla 20. decembra 2011.

## Členstvo
Jej hlavným a zakladajúcim členom je Hl. mesto SR Bratislava a v 4 komorách rozdelené hotely, reštaurácie, cestovné kancelárie, dopravné spoločnosti, kultúrne a športové atrakcie a neziskové organizácie. 

## Činnosti organizácie
Hlavné činnosti organizácie sú:

* podpora členov pri rozvoji cestovného ruchu na území Bratislavy
* marketing a propagácia cestovného ruchu na Slovensku a v zahraničí
* presadzuje spoločné záujmy členov
* spolupráca s orgánmi mesta Bratislava
* podpora kultúrneho, spoločenského a športového života a ochrana prírody a kultúrneho dedičstva
* spoluorganizovanie podujatí pre obyvateľov a návštevníkov
* presadzuje trvalo udržateľný cestovný ruch
* zostavuje a realizuje koncepciu a stratégiu cestovného ruchu
* prevádzkuje turisticko-informačné centrá 
* vykonáva medzinárodnú spoluprácu v rámci členstva v medzinárodných organizáciach cestovného ruchu
* vydáva ročnú správu o svojej činnosti

## Orgány organizácie
Orgány organizácie sú definované v stanovách.

### Valné zhromaždenie
Valné zhromaždenie tvoria všetci členovia organizácie. Valné zhromaždenie zvoláva predstavenstvo najmenej dvakrát do roka.

### Predstavenstvo
Predstavenstvo je riadiaci orgán organizácie, ktorý zabezpečuje jej činnosť. Predstavenstvo má 8 členov, pričom 4 členovia sú zástupcami mesta Bratislava.

Členmi predstavenstva sú:

* Vladimír Grežo, predseda predstavenstva
* Martin Volek, podpredseda predstavenstva
* Lucia Štasselová
* Peter Hochschorner
* Monika Debnárová
* Róbert Ďurica
* Peter Petrovič
* Ľudmila Novacká

### Dozorná rada
Dozorná rada je kontrolný orgán organizácie. Dozorná rada má 4 členov, pričom 2 členovia sú zástupcami mesta Bratislava.

Členmi dozornej rady sú:

* Marek Farkaš, predseda dozornej rady
* Radovan Jenčík, podpredseda dozornej rady
* Dana Čahojová
* Peter Jakušík

### Výkonný riaditeľ
Výkonný riaditeľ je oprávnený konať v mene organizácie, sám je zamestnancom organizácie a nadriadeným všetkým zamestnancom organizácie. Výkonného riaditeľa volí valné zhromaždenie na štvorročné obdobie.

Výkonným riaditeľom je Ing. Mgr. Tomáš Koniar, PhD.

## Referencie

## Externé odkazy
* Bratislavská organizácia cestovného ruchu – Bratislava Tourist Board

Kategória:Bratislava
Organizácia cestovného ruchu
Selma Abrahamssonová

**Selma Abrahamssonová** (neprechýlene: Selma Sofia Abrahamsson; * 12. júl 1872, Kaarlela, Fínsko† 15. december 1911, Korpilahti) bola fínsko-švédska autorka. Publikovala svoje diela pod pseudonymom *Flavia*.

Pracovala ako učiteľka v základnej škole v Nedervetile a Kaarlele. Publikovala básne, prózy, hry a články pre rôzne časopisy. Bola tiež lídrom v miestnej divízii Švédskej ľudovej strany.

## Dielo
* *Julbrännvinet*, 1905
* *Samspråk om kvinnornas rösträtt mellan Storgårdsvärdinnan och lärarinnan Agnes Borg*, 1906
* *Förbudslagen*, 1909
* *I ungdomens led : vers och prosa*,  1911
* *Kärlek och politik*, 1912

## Referencie


## Iné projekty

## Externé odkazy
*Abrahamsson, Selma, Boksampo

## Zdroj
* 

Kategória:Fínski spisovatelia
Kategória:Spisovatelia píšuci po švédsky
Trenčianska dvanástka

**Trenčianska dvanástka** je slovenská dychová hudba.

## História
Začiatky dychovej hudby Trenčianska dvanástka sa datujú od roku 1910, kedy bola založená v Trenčianskych Stankovciach prvá dychová hudba. Kapela v roku 1964 bola nazvaná: *Stankovská dvanástka* a následne sa prepracovala medzi popredné dychové kapely na Slovensku. Od roku 1979 sa kapela presťahovala do Trenčína, zriaďovateľom bol Závodný Klub ROH, Odevné závody Trenčín a premenovala sa na Trenčianska dvanástka, dlhé roky ju viedol pán Ivan Dobiáš. Počas svojho pôsobenia nahrala mnoho rozhlasových a televíznych zábavných programov. Taktiež nahrala 11. titulov zvukových nosičov MC, LP, CD v rôznych hudobných vydavateľstvách: OPUS Bratislava-ČSSR, Slovenský rozhlas Bratislava, A.L.I. RECORDS Bratislava, APLAUS Křenovice. Kapela precestovala takmer celú Európu, v bývalom Sovietskom Zväze bola 2x. V roku 1990 absolvovala turné za morom v Spojených štátoch Amerických. Dychová hudba Trenčianska dvanástka má bohatý repertoár slovenských, českých a moravských autorov. Kapela v súčasnosti pôsobí v Kultúrnom dome v Trenčianskej Turnej. V kapele sa za tie roky vystriedalo mnoho výborných muzikantov, ktorí zabávali svojich poslucháčov po celom Slovensku, v zahraničí na rôznych kultúrnych a spoločenských podujatiach.

## Diskografia
* *Pod Inovcom, pod tým kopcom*, Opus 9117 1650, 1985, MC, LP, CD
* *Blasmusik Aus Der Slowakei*, Opus 9153 1976, 1987, CD, Malokarpatská kapela, Stupavanka, Trenčianska dvanástka
* *Vŕšok, dolina, pekná rovina*, Opus 91 2271-1 311, 1991, MC, LP
* *Nad Trenčínom*, 1993, MC,  
* *V Trenčíne na vŕšku*, 1994, CD
* *Trenčianská kapela Vám hrá*, 1994, MC,
* *Skadiaľs Slovák*, RB Radio Bratislava RB 0128-2331, 1997, MC, CD
* *Cestička kamením*, 1999, MC, CD
* *Trenčianska dvanástka - Výber *, RB Radio Bratislava RB 0231 4331, 2000, MC,CD
* *Trenčianska dvanástka a jej hostia*, A.L.I. Records, AI 0114.2, 2002, MC, CD
* *Dychovka krásna, dychovka moja*, 2004, CD, 11. Naj slovenských dychoviek - Skaličané, Záhorienka, Májovanka, Trenčianska dvanástka, Dubovanka, Vlčovanka, Drietomanka, Bučkovanka, Lapášanka, Križovianka, Močenčanka.

## Referencie
 

* 

Kategória:Slovenské dychové kapely a orchestre
Kategória:Kultúra v Trenčíne
Kategória:Organizácie v Trenčíne
Gabe Newell

**Gabe Logan Newell** (* 3. november 1962, Colorado, USA), bežne známy pod prezývkou **Gaben**, je americký počítačový programátor a podnikateľ, ktorý je najznámejší ako spoluzakladateľ vývojárov videohier a digitálnej distribučnej spoločnosti Valve.

Narodil sa v štáte Colorado, na začiatku 80. rokov navštevoval Harvardovu univerzitu, ale vypadol a pracoval pre spoločnosť Microsoft, ako producent pre niektoré zo skorých operačných systémov Windows.

Počas pôsobenia v spoločnosti v polovici 90. rokov sa Newell a jeho spolupracovník Mike Harrington presvedčili, že videohry sú budúcnosťou zábavy. Newell a Harrington, ktorých zaujali vyhliadky na vlastné štúdio vývoja hier, opustili spoločnosť Microsoft v roku 1996 a založili spoločnosť Valve, kde Newell zostáva prezidentom.

## Iné projekty

Kategória:Osobnosti z Colorada
Kategória:Programátori USA
Kategória:Podnikatelia USA
Kategória:Programátori počítačových hier
Kategória:Miliardári USA
Kategória:Držitelia ceny BAFTA
Kategória:Absolventi Harvard University
Parížska zmluva (1900)

**Parížska zmluva z roku 1900** bola podpísaná medzi Španielskym kráľovstvom a Treťou francúzskou republikou 27. júna 1900.

## Obsah zmluvy
Vtedajšie Španielsko a Francúzsko mali nezhody ohľadom dvoch afrických území - Río Muni (dnes časť Rovníkovej Guiney) a Río de Oro (dnes teritórium v Západnej Sahare, alebo Maroka).

Na základe zmluvy z územia Río Muni () ostalo Španielsku len . Zmluva Francúzom povolila, aby sa tohto územia zmocnili.

## Referencie

Kategória:Medzinárodné zmluvy
Aula Jozefa Matúša

**Aula Jozefa Matúša** (iné názvy: **Aula UCM**, **Aula Univerzity sv. Cyrila a Metoda**) je aula Univerzity sv. Cyrila a Metoda v Trnave, ktorá je v prevádzke od februára 2016. Nachádza sa na Bučianskej ulici číslo 4/A spolu s Fakultou sociálnych vied a je pomenovaná na počesť bývalého rektora univerzity Ing. Jozefa Matúša, CSc.

Výstavba budovy bola realizovaná z prostriedkov štrukturálnych fondov Európskej únie. Výška nenávratného finančného príspevku dosiahla 2,55 milióna eur.

## Referencie

Kategória:Univerzita sv. Cyrila a Metoda v Trnave
Kategória:Stavby v Trnave
Katedra masmediálnej komunikácie Fakulty masmediálnej komunikácie Univerzity sv. Cyrila a Metoda v Trnave

**Katedra masmediálnej komunikácie [[Fakulta masmediálnej komunikácie Univerzity sv. Cyrila a Metoda v Trnave|Fakulty masmediálnej komunikácie univerzity sv. Cyrila a Metoda v Trnave]]** (skr. **KOMU**) je jednou zo siedmich a spolu s katedrou marketingovej komunikácie jednou z nosných katedier fakulty. Zastrešuje ťažiskové teoretické a praktické predmety študijného programu masmediálna komunikácia v bakalárskom, magisterskom aj doktorandskom stupni štúdia. 

Jednotlivé predmety sa venujú histórii a teórií médií, žurnalistike a jej rôznym formám, masovej a mediálnej kultúre a filozofii médií v interdisciplinárnej perspektíve.

Vedúcim katedry je doc. PhDr. Ján Višňovský, PhD., mim. prof.. Na katedre v roku 2020 pôsobili prof. PhDr. Miloš Mistrík, DrSc. a prof. PhDr. Slavomír Gálik, PhD.

## Referencie

## Zdroj
* Katedra masmediálnej komunikácie na stránke Fakulty masmediálnej komunikácie UCM 

Kategória:Fakulta masmediálnej komunikácie Univerzity sv. Cyrila a Metoda v Trnave
Doba ľadová (film)

***Doba ľadová*** je počítačovo animovaný celovečerný film, ktorý vytvorili Blue Sky Studios a vydala spoločnosť 20th Century Fox v roku 2002. Réžiu mal Carlos Saldanha a Chris Wedge, scenár napísal Michael J. Wilson. Jeho pokračovanie sa volá Doba ľadová 2. 

## Postavy

## Referencie

## Externé odkazy

* 
* Ice Age (2002) (po anglicky)

Kategória:Filmové komédie USA
Kategória:Filmy USA
Kategória:Filmy štúdia Blue Sky Studios
Kategória:Filmy 20th Century Fox
Kategória:Filmy z 2002
Kategória:Doba ľadová (filmy)
Kategória:Filmy podľa názvu
Úrad verejného zdravotníctva Slovenskej republiky

**Úrad verejného zdravotníctva Slovenskej republiky** (skratka **ÚVZ SR**) je rozpočtová organizácia štátu s pôsobnosťou pre územie Slovenska, zapojená finančnými vzťahmi na rozpočet Ministerstva zdravotníctva SR. Na čele ÚVZ SR stojí hlavný hygienik Slovenskej republiky, menovaný na návrh ministra zdravotníctva SR.

Úrad verejného zdravotníctva Slovenskej republiky je spolu s regionálnymi úradmi verejného zdravotníctva na Slovensku zodpovedný výkon štátnej správy v oblasti verejného zdravotníctva, vrátane radiačnej ochrany. Spolu s Úradom jadrového dozoru SR a Národným inšpektorátom práce SR ÚVZ SR zodpovedá za jadrovú bezpečnosť na území Slovenska.

Súčasným hlavným hygienikom SR je od 15. februára 2024 Tatiana Červeňová, ktorá vo funkcii nahradila Jána Mikasa.

## Referencie

## Externý odkaz
* Domovská stránka úradu 

Kategória:Organizácie v zriaďovateľskej pôsobnosti Ministerstva zdravotníctva Slovenskej republiky
Kategória:Príspevkové organizácie na Slovensku
Kategória:Štátny dozor na Slovensku
Kategória:Úrady Slovenskej republiky
Hadım Süleyman Paša

**Hadım Süleyman Paša** (osm. tur. خادم سلیمان پاشا, mod. tur. *Hadım Süleyman Paşa*; * cca. 1467 – † september 1547, Malkara, Osmanská ríša) bol osmanský štátnik a vojenský veliteľ. V rokoch 15251535 a 15371538 pôsobil ako miestokráľ Osmanského Egypta a v rokoch 1541 až 1544 bol veľkovezírom Osmanskej ríše. Bol maďarským eunuchom, jeho epiteton *hadım* mal v turečtine význam „eunuch“.

Osmanský sultán Süleyman I. nariadil Süleymanovi Pašovi ako egyptskému guvernérovi, aby v roku 1538 v Indii uskutočnil námornú výpravu v Indickom oceáne, kde v roku 1538 viedol dobytie Adenu a obliehanie Diu (v Portugalskej Indii).

## Pozri aj
* Osmanské námorné expedície v Indickom oceáne
* Zoznam osmanských veľkovezírov
* Zoznam osmanských guvernérov Egypta

## Iné projekty

## Zdroj

Kategória:Narodenia v 60. rokoch 15. storočia
Kategória:Úmrtia v 1547
Kategória:Osobnosti Osmanskej ríše
Kategória:Vojenské osobnosti Osmanskej ríše
Kategória:Pašovia
Kategória:Eunuchovia
Lütfi Paša

**Lütfi Paša** (osm. tur.  لطفى پاشا, *Luṭfī Paşa*, mod. tur. *Lütfi Paşa,* úplnejšie *Damat Çelebi Lütfi Paşa*; cca. 1488 – † 27. marec 1564, Didymoteicho, Osmanská ríša) bol osmanský štátnik, generál, a veľkovezír Osmanskej ríše pod vládou Süleymana I. v rokoch 1539 až 1541.

## Život
Lütfi bol Albánec z Vlory. V útlom veku sa dostal do paláca sultána Bayezida, kde dostal dôkladnú výchovu o islamských vedách.

Jeho prvé vymenovanie do služby mimo paláca bolo guvernér Kastamonu a následne sa stal guvernérom Karamanu. Lütfi Paša zanechal veľa informácii o svojom živote vo svojej knihe *Asafname*. Avšak nezapísal žiadne detaily a dáta o etape života, kedy ešte neslúžil v paláci. Zúčastnil sa obliehania Viedne (1529). Vo svojich knihách sa zamýšľal na tím, či sultáni, ktorí neboli čistými Arabmi, by mali niesť titul kalifov.

V rokoch 15341535 sa stal tretím veľkovezírom za vlády Süleymana I. V tejto dobe už o ňom bolo známe, že slúžil vo vojnách Selima I. vo východnej Anatólii proti Safíjovcom a potom proti Mamlukom v Sýrii a Egypte. So Süleymanom bojoval v bitke pri Belehrade v roku 1521 a pri Rodose v roku 1522.

V roku 1539, po smrti Ayas Mehmeda Pašu, sa stal veľkovezírom Osmanskej ríše (po troch rokoch od smrti Ibrahima Pašu). V roku 1541 zmlátil svoju ženu (sultánovu sestru Şah-Huban Sultán) po jej sťažnosti na jeho príliš kruté tresty pre prostitútky. Sultánka sa s ním potom so súhlasom brata rozviedla, sultán ho zosadil z pozície a ako nového veľkovezíra menoval Hadıma Süleymana Pašu.

## Diela
Napísal dvadsaťjeden diel hlavne o náboženských témach; 13 z nich napísal arabsky a 8 turecky. Dve z jeho diel, prvý s názvom *Asafname*, boli o rôznych pohľadoch na štátnikov a dielo *Tevâriḫ-i al-i 'Osman* popisovalo osmanskú históriu vrátane jeho vlastných skúseností za vlády sultánov Bayezida II., Selima I. a Süleymana I.

## V populárnej kultúre
V televíznom seriáli *Sultán* stvárnil Lütfi Pašu turecký herec Mehmet Özgür.

## Pozri aj
* Zoznam osmanských veľkovezírov

Kategória:Narodenia v 80. rokoch 15. storočia
Kategória:Úmrtia v 1564
Kategória:Osobnosti Osmanskej ríše
Kategória:Vojenské osobnosti Osmanskej ríše
Kategória:Pašovia
Jozef Matúš

Doc. Ing. **Jozef Matúš**, CSc. (* 2. marec 1940, Trnava – † 29. november 2017, Trnava) bol slovenský vysokoškolský pedagóg, dekan Fakulty masmediálnej komunikácie Univerzity sv. Cyrila a Metoda v rokoch 2004 až 2010 a od roku 2017 rektor Univerzity sv. Cyrila a Metoda.

## Životopis
Vysokoškolské vzdelanie ukončil na Ekonomickej univerzite v Bratislave a habilitoval v roku 2007 na Materiálovotechnologická fakulta Slovenskej technickej univerzity v Trnave.

Na Univerzite sv. Cyrila a Metoda v Trnave pôsobil od jej vzniku v roku 1997 najskôr ako externý, od roku 2000 ako interný pedagóg. Na Fakulte masmediálnej komunikácie Univerzity sv. Cyrila a Metoda bol vedúcim katedry marketingovej komunikácie, prodekanom pre výchovno-vzdelávaciu činnosť a od roku 2004 dekanom až do zvolenia za rektora univerzity. Na univerzite pôsobil aj ako školiteľ, riešiteľ vedecko-výskumných úloh, bol autorom mnohých štúdií a odborných článkov o marketingovej komunikácii.

Zomrel 29. novembra 2017 v podvečerných hodinách.

## Referencie

Kategória:Osobnosti z Trnavy
Kategória:Slovenskí vysokoškolskí pedagógovia
Kategória:Absolventi Ekonomickej univerzity v Bratislave
Kategória:Absolventi Materiálovotechnickej fakulty Slovenskej technickej univerzity v Bratislave
Kategória:Vyučujúci na Fakulte masmediálnej komunikácie Univerzity sv. Cyrila a Metoda v Trnave
Ballagás

náhľad|Ballagás na gymnáziu sv. Ladislava (Szent László Gimnázium)
**Ballagás** je slovo maďarského pôvodu, ktoré by sa mohlo preložiť ako *odchod*, respektíve *odchod zo školy*. Presnejšie pomenovanie by však bolo *rozlúčka so školou*.

Ballagás je slávnostné ukončenie školského roka, počas ktorého sa deviataci na základných školách, repsektíve maturanti na stredných školách rozlúčia so svojou školou a symbolicky aj so svojím doterajším životom.

Tento zvyk sa dodržiava najmä v Maďarsku, avšak táto slávnosť sa usporadúva aj na niektorých školách s vyučovacím jazykom maďarským mimo územia Maďarska.

## Priebeh ballagásu
V deň ballagásu žiaci pochodujú v celom areáli školy, čím sa symbolicky rozlúčia so svojím doterajším životom. Na ramene majú malú tašku, do ktorej im mladší žiaci pribalia pagáč, soľ, vodu, zoznam mien spolužiakov a triedneho učiteľa, nejaké drobné, poprípade aj fotku školy. Rodičia, deti a učitelia dávajú najstarším žiakom kvetiny, alebo iné darčeky. Počas slávnosti sa spieva hymna študentov - Gaudeamus igitur a hymna štátu. Riaditeľ školy sa vo svojom koncoročnom príhovore tiež rozlúči s maturantmi, či deviatakmi a popraje im v živote veľa šťastia. Po slávnosti sa môže usporiadať banket, v akej podobe ho poznáme na Slovensku, alebo sa *rozlúčka so školou* oslávi v kruhu rodiny.

## Dejiny
Po prvýkrát sa ballagás usporiadal okolo roku 1870 vo vtedajšom Uhorsku. Žiaci popri pochodovaní v škole spievali pesničku *Ballag már a vén diák* (). Táto slávnosť sa čoskoro rozšírila po celom Uhorsku. Po rozpade Rakúsko-Uhorska si túto tradíciu vo veľkom udržalo len Maďarsko. Od roku 1920 sa pri pochodovaní spievala pesnička *Elmegyek, elmegyek...* ().

## Slovensko a ballagás
Na Slovensku tento zvyk dodržiavajú napríklad *Základná škola a gymnázium s vyučovacím jazykom maďarským na Dunajskej ulici v Bratislave*, alebo *[[Základná škola s materskou školou s vyučovacím jazykom maďarským (Bratislava, Vetvárska 7)|Základná škola s materskou školou s vyučovacím jazykom maďarským na Vetvárskej ulici]]* v Bratislave. Na slovenských školách sa ballagás neusporadúva, nahradzuje ho skôr banket.

## Referencie

## Zdroj
* Ballagás (po maďarsky)

Kategória:Vzdelávanie v Maďarsku
Sigrid Adamsová-Klingbergová

**Sigrid Adamsová-Klingbergová** (; * 22. apríl 1876, Karlstad, Švédsko† 2. december 1956) bola švédska spisovateľka a prekladateľka. Bola dcérou filozofa Gustafa Klingberga. a manželkou advokáta Leonarda Harryho Adamsa.

## Dielo
;romány
* *Ett mollackord* (1920)
* *En man : ett levnadsöde* (1921)

;dievčenské romány
* *Faster Emys skolhushåll* (1923)
* *Flickan från främmande land* (1926)
* *Kusin Dorrit från Amerika* (1927)
* *En mönsterflicka* (1930)
* *Fars egen flicka* (1933)
* *En flicka med ruter i* (1934)
* *Annika lär känna livet* (1936)
* *En flicka hela da'n* (1938)
* *Ålsätra flickpension* (1939)
* *Daisy från U. S. A* (1940)
* *Sonjas tonår* (1941)
* *Gretas flygare* (1942)
* *Hur skall det gå för Gittan?* (1944)
* *Kusin Gun* (1945)
* *Ann-Margret får en vän* (1946)
* *Margarets nya hem* (1947)
* *Inga går sin egen väg* (1948)

;preklady
* George A. Birmingham: *Spanskt guld* (Wahledow, 1923)
* Lawrence L. Lynch: *Vittnet som saknades* (Wahledow, 1924)
* Joseph Smith Fletcher: *Den mystiske kinamannen* (Wahledow, 1924)
* Arnold Bennett: *Mr Prohack med familj* (Svenska andelsförlaget, 1924)
* Eleanor Kirk: *Planeternas inflytande på människans liv* (Wahledow, 1926)
* Anna Baadsgaard: *Enda barnet* (B. Wahlström, 1942)
* C. V. Jamison: *Lady Jane* (B. Wahlström, 1943)

## Referencie


## Zdroj

Kategória:Švédski spisovatelia
Kategória:Švédski spisovatelia pre deti a mládež
Kategória:Švédski prekladatelia
Kategória:Osobnosti z Karlstadu
Kevin Farrell

**Kevin Farrell** môže byť:

* americký rímskokatolícky duchovný, kardinál írskeho pôvodu (* 1947), pozri Kevin Joseph Farrell
* britský klavirista, člen komediálneho klaviristického dua Worbey & Farrell, pozri Worbey & Farrell (Kevin Farrell, Steven Worbey)

Farrell, Kevin
Synagóga v Liptovskom Mikuláši

**Synagóga v Liptovskom Mikuláši** je klasicistická budova neologickej synagógy z polovice 19. storočia nachádzajúca sa na ulici Hollého 14 v historickom centre mesta Liptovský Mikuláš v tradičnom regióne Liptov v Žilinskom kraji na Slovensku. Má priznaný štatút národnej kultúrnej pamiatky.

## Dejiny a charakteristika
Neologická synagóga v Liptovskom Mikuláši je budova synagógy postavená v klasicistickom slohu v rokoch 1842 - 1846. Budova je obdĺžnikového pôdorysu o rozmeroch 39 x 22 metrov. V roku 1846 bola synagóga aj otvorená.

Budova je postavaná s rovným trámovým stropom a mala pôvodne strohý interiér. V dnešnej podobe je budova z roku 1906, kedy na nej prebehla rekonštrukcia. V priebehu tejto rekonštrukcie sa nabudove objavili niektoré secesné prvky. Výzdoba interiéru je secesná a vznikla pri tejto rekonštrukcii. 

Synagóga bola trikrát poškodená požiarmi a to v rokoch 1878, 1883 a 1904.

Je súčasťou mestskej pamiatkovej zóny.

Na zoznam kultúrnych pamiatok bola budova synagógy zapísaná 23. marca 1963. V roku 1991 bola budova synagógy sprístupnená. Budovu spravuje Múzeum Janka Kráľa a v budove sa nachádza výstava venovaná dejinám židovskej komunity v Liptovskom Mikuláši.

## Zaujímavosti
* Patrí k najväčším synagógam na Slovensku.
* Budapeštiansky architekt Leopold Baumhorn pri rekonštrukcii v roku 1906 využil unikátny systém oceľovej siete, ktorý nesie omietku a budova synagógy je z tohto dôvodu aj významnou pamiatkou technického charakteru.
* Židovská náboženská obec budovu synagógy vlastnila do roku 1979, kedy bola odkúpená mestom.

## Galéria

LM-Synagoga01.jpg|Pohľad na synagógu z východu
SK-Liptovsky Mikulas-Synagoge-02.jpg|Celkový pohľad na budovu zo severozápadu
Liptovsky mikulas synagoga exterier detail.JPG|Detail z vonkajšej fasády
Liptovsky mikulas synagoga interier 1.JPG|Interiér synagógy
Liptovsky mikulas synagoga interier 10.JPG|Interiér synagógy
Liptovsky mikulas synagoga interier 5.JPG|Detail z interiéru


## Referencie

Kategória:Národné kultúrne pamiatky na Slovensku pred rokom 2002
Kategória:Stavby v Liptovskom Mikuláši
Kategória:Kultúrne pamiatky v okrese Liptovský Mikuláš
Kategória:Architektúra z 1846
Kategória:Synagógy na Slovensku
Kategória:Klasicistické stavby na Slovensku
Kategória:Múzeá na Slovensku
Liptovský Mikuláš
Kategória:Múzeá v Žilinskom kraji
ŠANCA

**ŠANCA** bola slovenská mimoparlamentná pravicová liberálna pro-európska politická strana. Bola založená 25. marca 2015, od roku 2023 bol predsedom strany prešovský primátor František Oľha. Zanikla 20. decembra 2024 zlúčením so stranou Demokrati.

## História
### Vznik a vedenie
Strana vznikla v marci 2015 z odídencov zo strany SDKÚ-DS. Prvou predsedníčkou strany sa na sneme 20. júna 2015 stala Eva Babitzová. Podpredsedami sa stali Jaroslava Lukačovičová, Viliam Novotný, Szilárd Both a Stanislav Horník. 

### Volebné obdobie 20162020
#### Voľby do Národnej rady SR v roku 2016
ŠANCA v roku 2016 kandidovala do Národnej rady. Strana sa do parlamentu nedostala, keďže za ňu hlasovalo len 0,25 % zúčastnených voličov (6 522 hlasov).

Po kongrese strany, ktorý sa uskutočnil 25. júna 2016 v Hriňovej, sa stal novým predsedom strany Viliam Novotný. Za podpredsedov boli opätovne potvrdení Lukačovičová a Both.

#### Voľby do Európskeho parlamentu v roku 2019
Strana v roku 2019 do eurovolieb nekandidovala, avšak podporovala popritom koalíciu PS-SPOLU, ktorá sa v týchto voľbách stala najúspešnejšou. 

#### Šanca pred voľbami do NR SR 2020
Strana v novembri 2019, ohlásila pred parlamentnými voľbami spoluprácu so stranou MOST – HÍD, formou umiestnenia kandidátov ŠANCE na kandidátke MOST-HÍD. Obe strany spájala ich zahranično-politická orientácia, program v oblasti zdravotníctva alebo snaha o pomoc regiónom, rovnako odstránenie slovensko-maďarského napätia.

### Volebné obdobie 20202024
MOST-HÍD s kandidátmi strany ŠANCA získal v parlamentných voľbách vo februári 2020 len 2,05% hlasov a do NR SR sa nedostal.

#### Po páde vlády
Po páde vlády v decembri sa Šanca začala zapájať do iniciatívy pravicových strán spájať sa aby v nadchádzajúcich predčasných voľbách neprepadli hlasy. Po niekoľkotýždňových rokovaniach sa strana dohodla s premiérom Hegerom, stranou Spolu a ostatnými malými stranami a zlúčili sa do nového politického subjektu Demokrati. Na prvej tlačovej konferencii tejto strany vystúpil aj predseda Šance a prešovský primátor František Oľha.  

## Volebné výsledky
### Voľby do Národnej rady Slovenskej republiky

### Voľby do orgánov samosprávy obcí

## Referencie

## Externé odkazy
* Oficiálna stránka strany 
* ŠANCA v registri strán MV SR 

Kategória:Zaniknuté politické strany na Slovensku
Kategória:Liberálne strany
Ďula

**Ďula** (,  alebo skrátene *Gyula*,  (*Julivci*), ) je dedina na Ukrajine, v Zakarpatskej oblasti, vo Vynohradivskom rajóne, na území bývalej Podkarpatskej Rusi.
## Pôvod názvu
Podľa historikov bol názov dediny odvodený z maďarského osobného mena *Gyula* (čítaj: Ďula), ktoré bolo do ruštiny preložené ako Július. Na základe tohto zváženia bola obec v roku 1946 premenovaná na *Юливц*и (čítaj: Julivci). 

Po maďarsky sa Ďula nazýva *Szőlősgyula*. Predpona *Szőlős* znamená v preklade *hrozno*, ktorá súvisí s pestovaním hrozna a produkciou vína v Ďule od roku 1907.

## Názvy
*1377 - 1396, *Giula* (maď.)
*1396 - 1907, *Gyula* (maď.)
*1396 *-* 1907*, Gywla* (ukr.)
*1907 - 1946, *Szőlősgyula* (maď.)
*1946 - 1995, *Юловцы (*Julivci) (ukr. a rus.)
*1995 - súčasnosť, *Дюла* (Ďula) (ukr.) 
## Geografia
Ďula leží vo Vihorlatsko-gutinskej oblasti Vnútorných Východných Karpát, konkrétne podcelku Munții Oaș.

Nachádza sa 20 km od Vynohradivu, vzdušnou čiarou asi 10 km.

## Dejiny
Obyvatelia obce sa považujú za potomkov Pečenehov, ktorí na území Zakarpatskej oblasti žili v 9. storočí.  

Prvá písomná zmienka o Ďule pochádza z roku 1396, keď bola súčasťou Uhorska. Obec sa už vtedy volala *Gyula*, avšak podľa historikov sa o nej už skôr hovorilo ako o mieste s názvom *Giula*. 

Dedinu v roku 1867 postihla epidémia kiahní, kvôli ktorej umrelo mnoho detí.   

Po rozpade Rakúsko-Uhorska sa stala Ďula súčasťou Česko-Slovenska. Počas druhej svetovej vojny sa na základe prvej viedenskej arbitráže stala Ďula súčasťou Maďarského kráľovstva.  Po vojne patrila obec pod zriadenie Sovietskeho zväzu. V roku 1946 bola *Ďula* premenovaná na *Julivci*. Po rozpade ZSSR sa napokon v roku 1991 stala súčasťou Ukrajiny, popričom ju Ukrajinci opäť pomenovali *Ďula*. 

## Obyvateľstvo

### Počet obyvateľov
V roku 1989 obývalo Ďulu 1360 obyvateľov (666 mužov a 694 žien).

Podľa sčítania ľudu z roku 2001 mala obec 1 421 obyvateľov.   

### Náboženstvo
Podľa *KMKSZ* žijú v dedine s výnimkou 10 gréckokatolíckych rodín prevažne protestanti.

## Referencie

Kategória:Dediny na Ukrajine
Kategória:Zakarpatská oblasť
Prvý stoličný dom

**Prvý stoličný dom**, známy aj ako **Illešházyovská kúria**, **Illesházyovský dom**, **Seligovský dom**, **stoličný dom**, alebo **starý župný dom** je renesančná budova z 15. storočia nachádzajúca sa na námestí Osloboditeľov 31 v historickom centre mesta Liptovský Mikuláš v tradičnom regióne Liptov v Žilinskom kraji na Slovensku. Má priznaný štatút národnej kultúrnej pamiatky. Budova je sídlom Múzea Janka Kráľa Liptovský Mikuláš.

## Dejiny a charakteristika
Budova patrí k najvýraznejším stavbám na námestí Osloboditeľov v Liptovskom Mikuláši. Leží v západnej časti námestia. Budova bola postavená v renesančnom slohu v priebehu 15. storočia ako meštiansky dom. Dnešný, prevažne barokový vzhľad získala pri neskoršej rekonštrukcii po roku 1712, kedy bol dom odkúpený Liptovskou stolicou za účelom stoličných a súdnych zasadnutí a tomuto účelu slúžila budova až do roku 1793. V roku 1955 sa budova stala sídlom Múzea Janka Kráľa.

Stavba je dvojposchodová obdĺžnikového pôdorysu. Je súčasťou mestskej pamiatkovej zóny.

Na zoznam kultúrnych pamiatok bola budova zapísaná 23. marca 1963.

## Zaujímavosť
* O budove sa občas hovorí ako o mieste, kde prebiehal súd s Jurajom Jánošíkom. To, že sa proces odohral v tejto budove, je ale nepravdepodobné, pretože budova bola v čase, keď prebiehal s Jánošíkom súd v rekonštrukcii. Súd s Jurajom Jánošíkom prebehol pravdepodobne v budove Pongrácovskej kúrie.

## Galéria

Liptovský Mikuláš - starý župný dom.JPG|Celkový pohľad na budovu


## Referencie

Kategória:Národné kultúrne pamiatky na Slovensku pred rokom 2002
Kategória:Stavby v Liptovskom Mikuláši
Kategória:Kultúrne pamiatky v okrese Liptovský Mikuláš
Kategória:Múzeá na Slovensku
Kategória:Múzeá v Žilinskom kraji
Groš (dedina)

**Groš** (alebo **Grošanské**, ) je dedina, miestna časť obce Aușeu v Bihárskej župe v Rumunsku. Je významným sídlom rumunských Slovákov.

## Slovenská komunita
Slováci prichádzajú do Grošu od roku 1960 po súčasnosť, najmä vnútornou kolonizáciou, ako dôsledok nedostatku pracovných miest v horských oblastiach Biharskej a Salašskej župy. V roku 2002 v dedine žilo 33 Slovákov.

## Referencie


## Pozri aj
* Slováci v Rumunsku
* Aușeu
* Luncșoara

Kategória:Sídla Slovákov v Rumunsku
Kategória:Dediny v Rumunsku
Šarany

**Šarany** () sú dedina, súčasť obce Borod v Bihárskej župe v Rumunsku. Je to typická kopaničiarska obec a významné sídlo rumunských Slovákov.

## Slovenská komunita
Slováci prichádzajú do Šarian od roku 1871 vnútornou kolonizáciou hlavne z Gemelčičky, pričom Šarany boli do 30-tych rokov minulého storočia jednou z najväčších slovenských dedín v Rumunsku - mali až 1 800 obyvateľov, pričom aktuálne (2011) majú 628 obyvateľov, z toho bolo v roku 2002 – 468 Slovákov. V dedine sa nachádza základná osemročná škola a materská škola s vyučovacím jazykom slovenským.Taktiež sa v Šaranoch nachádza slovenská katolícka farnosť.

## Referencie

## Pozri aj
* Slováci v Rumunsku
* Borod
* Gemelčička

## Externé odkazy
* Fotogaléria Šarian na portáli o Slovákoch v Rumunsku

Kategória:Sídla Slovákov v Rumunsku
Kategória:Dediny v Rumunsku
Kategória:Borod
Župný dom (Liptovský Mikuláš)

**Župný dom** je baroková budova bývalého sídla župy postavaná ku koncu 18. storočia v barokovom slohu nachádzajúca sa na námestí Osloboditeľov 1 v historickom centre mesta Liptovský Mikuláš v tradičnom regióne Liptov v Žilinskom kraji na Slovensku. Má priznaný štatút národnej kultúrnej pamiatky.

## Dejiny a charakteristika
Výstavba budovy sa začala v roku 1778 ale dokončená bola až v roku 1793. Výstavba prebiehala pod vedením banskobystrického staviteľa Petra Grossmanna. Budova bola poničená požiarmi v rokoch 1878 a 1883 a následne musela byť rekonštruovaná. Začiatkom 20. storočia v roku 1907 bola budova navýšená v rámci rekonštrukcie pod vedením kráľovského architekta Ing. Imricha Légmána o jedno poschodie a od tej doby si budova zachovala svoj vzhľad až do dnešných dní. Pri prestavbách budova získala čiastočne klasicistický charaketer.

Budova je trojposchodová, obdĺžnikového pôdorysu, tvorená štyrmi krídlami s uzavretým vnútorným nádvorím. Na vstupnom priečelí sa nachádza reliéf erbu Liptovskej stolice. Je súčasťou mestskej pamiatkovej zóny.

Na zoznam kultúrnych pamiatok bola budova zapísaná 23. marca 1963.

V minulosti bola budova sídlom župnej správy Liptovskej stolice, stoličného súdu aj väzenia. V období po druhej svetovej vojne bola budova sídlom okresného národného výboru a časť budovy bola využitá pre expozíciu Múzea slovenského krasu. V súčasnosti je sídlom Okresného úradu. Priestranstvo pred budovou bolo v minulosti a je až do dnešných dní využíváné pre spoločenské podujatia.

## Zaujímavosť
* Budov leží uprostred námestia a jedná sa o najrozsiahlejšiu historickú bodovu v meste.

## Galéria

LM-ZupnynyDom01.jpg|Pohľad na južnú fasádu budovy
LptMIKULAS-ZupnyDom01.jpg|Celkový pohľad na budovu zo severovýchodu
LptMIKULAS-ZupnyDom02.jpg|Pohľad na severnú fasádu budovy
LptMIKULAS-ZupnyDom03.jpg|Celkový pohľad na budovu zo severozápadu
LptMIKULAS-ZupnyDom04.jpg|Celkový pohľad na budovu zo severu


## Referencie

Kategória:Národné kultúrne pamiatky na Slovensku pred rokom 2002
Kategória:Stavby v Liptovskom Mikuláši
Kategória:Kultúrne pamiatky v okrese Liptovský Mikuláš
Kategória:Architektúra z 1793
Kategória:Barokové stavby na Slovensku
Enfermeras

***Enfermeras*** je kolumbijská telenovela produkovaná a vysielaná stanicou RCN Televisión v roku 2019.

## Postavy
### Hlavné postavy
* Diana Hoyos ako María Clara González
* Sebastián Carvajal ako Carlos Pérez
* Viña Machado ako Gloria Mayorga Moreno
* Julián Trujillo ako Álvaro Rojas
* Lucho Velasco ako Manuel Alberto Castro
* Nina Caicedo ako Sol Angie Velásquez
* Federico Rivera ako Héctor Rubiano "Coco"
* María Manuela Gómez ako Valentina Duarte González
* Cristian Rojas ako Camilo Duarte González

## Referencie

## Externé odkazy
* 

Kategória:Kolumbijské telenovely
Kategória:Telenovely z 2019
Kategória:Telenovely televízie RCN Televisión
Louise Adelswärdová

**Anna Louise Dorotée Adelswärdová** (* 22. november 1878, Linköping, Švédsko† 2. apríl 1964, Åtvids) bola švédska spisovateľka a šľachtičná.

Bola dcérou maršala Ludviga Douglasa a manželkou politika Theodora Adelswärda.

## Dielo
* *Heddas journal – En ung herrgårdsfrökens Hedda Klinckowström dagbok 1794-1810*, Štokholm 1935
* *Grevinnorna på stjärnarp – En släktkrönika*, Štokholm 1939

## Referencie


## Zdroj
*

Kategória:Švédski spisovatelia
Kategória:Osobnosti z Linköpingu
Národný park Dunaj-Dráva

**Národný park Dunaj-Dráva** (Duna–Dráva Nemzeti Park) je jedným z národných parkov v Maďarsku. Bol vytvorený v roku 1996. Pôvodne bol plánovaný ako spoločný s bývalou Juhosláviou už v roku 1990. Pre zmeny, ktoré v tých rokoch nastali, sa to už nedalo uskutočniť. 

Národný park sa rozprestiera vo viacerých župách - v Baranskej, Tolnianskej, Šomodskej a Báčsko-malokumánskej župe. Takmer celé územie parku sa nachádza v pôvodnom záplavovom území riek Dunaj a Dráva.

**Oblasť národného parku pri rieke [[Dunaj]]** začína od ústia kanála Sió na severe a tiahne sa na juh až k štátnej hranici. V tejto oblasti rieka Dunaj mení sklon, rýchlosť toku je pomalšia. Mení sa charakter toku a začínajú sa vytvárať mohutné meandre. Protipovodňové hrádze sú tak ďaleko od seba, že tu vzniklo jedno z najväčších súvislých záplavových území v Európe - Gemenc, lokalita zaradená medzi Ramsarské mokrade. Ľudia v tejto oblasti zaujímavým spôsobom využívali až do konca 18. storočia povodňové vody Dunaja. Pomocou  stupňov odvádzali vodu do veľkej vzdialenosti od toku a napĺňali tak rôzne depresie vhodné na chov rýb vodou, zavlažovali pasienky, kosné lúky i sady. Úlohou národného parku je chrániť zbytky tohto unikátneho a rozsiahleho prírodného aluviálneho systému. 

**Oblasť národného parku pri rieke [[Dráva]]** začína pri obci Őrtilos, je daná nielen samotnou riekou ale aj štátnou hranicou, pretože Dráva a hranica sa často prekrývajú ale aj prekrižujú. Táto rýchla alpská rieka tu stráca sklon a rýchlosť a tým začína usadzovať transportovaný materiál. Dráva je v úseku národného parku typická vytváraním nových ostrovov, ich opätovnou deštrukciou a presúvaním na nové miesto. Preto sú tu typické pionierske rastlinné spoločenstvá. V tejto oblasti žije 4500 živočíšnych druhov. O čistote vody svedčí aj zrejme najväčšia životoschopná populácia potočníka druhu *Platyphylax frauenfeldi* na svete. Žijú to chránené druhy rýb maďarska ako hlavátka podunajská,  kolok veľký, lipeň tymiánový a jeseter hladký.

## Referencie


## Iné projekty

## Zdroj

Kategória:Národné parky v Maďarsku
Parížska zmluva (1323)

**Parížska zmluva z roku 1323** bola podpísaná 6. marca 1323.

Zmluva bola dohodou medzi Francúzom Ľudovítom I. z Flámska a Holanďanom Viliamom III. Oranžským.

Ľudovít I. sa vzdal nárokov na Zéland (provincia v Holandsku), zatiaľčo sa Viliam III. vzdal nárokov na Flámsko.

## Referencie

Kategória:Medzinárodné zmluvy
Kláštorská roklina

**Kláštorská roklina** je jedna zo sprístupnených tiesňav nachádzajúcich sa na území Slovenského raja v tradičnom regióne Spiš v Košickom kraji na Slovensku.

## Charakteristika
Roklina je pomerne krátka a jej dĺžka je len približne 1,5 kilometra. Na tejto dĺžke dosahuje prevýšenie 224 metrov. Najnižšie položený bod tiesňavy pri jej ústí do Prielomu Hornádu sa nachádza v nadmorskej výške  a najvyššie položený bod sa nachádza na Kláštorisku v nadmorskej výške 

Tiesňava je napriek svojej krátkej dĺžke veľmi členitá a bohatá na vodopády. Nachádza sa ich tu hneď niekoľko (radené podľa poradia od spodnej časti rokliny v Prielome Hornádu smerom hore):

* Vodopád objaviteľov (výška 11,5 metra)
* Vodopád Antona Straku, alebo Strakov vodopád (výška 13 metrov)
* Dúhový vodopád (výška 8,5 metra)
* Kaskády Gustáva Nedobrého (výška 3 metre)
* Malý vodopád (výška 3 metre)
* Machový vodopád (výška 6 metrov)
* Kartuziánsky vodopád (výška 4 metre)

## Turistika

Tiesňavou prechádza turistická značená trasa 5765 (Kláštorská roklina, ústie – Kláštorisko, chata), ktorá sa dá prejsť za zhruba 1,5 hodiny. Cesta roklinou je pomerne exponovaná a je zaistená rebríkmi, lávkami a stupačkami.

## Chránené územie
Celý areál tiesňavy sa nachádza v hraniciach Národného parku Slovenský raj v okrese Spišská Nová Ves v Košickom kraji.

## Galéria

KlastorskaRoklina02.jpg|V spodnej časti Kláštorskej rokliny
KlastorskaRoklina-detail01.jpg|Kláštorská roklina – kaskády Gustáva Nedobrého
KlastorskaRoklina01.jpg|Vo vrchnej časti Kláštorskej rokliny
KlastorskaRoklina-vodopad02.jpg|Kláštorská roklina – Strakov vodopád
KlastorskaRoklina-vodopad-dvojka01.jpg|Kláštorská roklina – Machový vodopád
KlastorskaRoklina-vodopad-dvojka02.jpg|Kláštorská roklina – Machový vodopád – detail
KlastorskaRokl-oktober01.jpg|Pohľad do tiesňavy
KlastorskaRokl-oktober-detail01.jpg|Detail z vrchných častí rokliny
KlastorskaRokl-oktober-vodopad-druhy01.jpg|Kláštorská roklina – Machový vodopád na jeseň
KlastorskaRokl-oktober-vrcholova-cast01.jpg|Vrchná časť tesne pred vyústením na Kláštorisko


## Referencie

## Iné projekty

## Externé odkazy
Kláštorská roklina – informácie, trasy, fotogaléria

Kategória:Chránené územia v okrese Spišská Nová Ves
Kategória:Kaňony v Slovenskom raji
120347 Salacia

**120347 Salacia**, dočasný názov bol ****, je transneptunským objektom v Kuiperovom páse s priemerom približne 850 kilometrov. Planétka bola objavená 22 septembra 2004 americkými astronómami Henrym Roe, Michaelom Brownom a Kristinou Barkume na Palomarskom observatóriu v Kalifornii v Spojených štátoch. Predobjavové snímky boli spätne dohľadané až do roku 1982. Okolo Slnka obieha v trochu väčšej vzdialenosti, než Pluto. Meno dostala po rímskej bohyni slanej vody Salacii.

Vzhľadom na veľkosť je možné, že planétka patrí medzi trpasličie planéty. Avšak kvôli nízkej hustote, len okolo 1,2 g/cm3, u nej pravdepodobne nikdy nedošlo ku dosiahnutiu hydrostatickej rovnováhy a v jej vnútri sú stále dutiny. Zo všetkých veľkých transneptúnických objektov má Salacia najnižšie známe albedo.

Planétka má jeden mesiac, s názvom Actaea. Bol objavený Hubblovým vesmírnym ďalekohľadom v roku 2006. Za predpokladu, že planétka aj mesiac majú rovnaké albedo, je mesiac veľký zhruba 280 km. Obieha vo vzdialenosti približne 5 600 km raz za 5,5 dňa po dráhe s nízkou excentricitou, len okolo 0,008. Pomenovaný je po nereidke Aktaié.

## Externé odkazy

## Zdroj
* 

Kategória:Transneptúnske objekty
Kategória:Planétky s mesiacmi
Kategória:Potenciálne trpasličie planéty
Kategória:Astronomické objekty objavené v roku 2004
Bryan Cranston

**Bryan Lee Cranston** (* 7. marec 1956, Hollywood, Kalifornia, USA) je americký filmový herec, scenárista a producent. Do povedomia divákov sa dostal predovšetkým vďaka ztvárneniu postavy Waltera Whitea v seriáli *[[Breaking Bad]]*. Za túto rolu bol okrem iného päťkrát nominovaný na Zlatý glóbus, pričom v roku 2014 cenu vyhral.

## Filmografia
### Filmy

### Televízia

#### Herec

#### Režisér

## Publikácie
**A Life in Parts* (autobiografia, 2016) 

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Televízni producenti USA
Kategória:Televízni režiséri USA
Kategória:LGBT aktivisti
Kategória:Držitelia ceny Zlatý glóbus za najlepší mužský herecký výkon v seriáli (dráma)
Kategória:Držitelia Drama Desk
Kategória:Držitelia ceny Emmy
Kategória:Držitelia ceny Tony
Kategória:Osobnosti USA nemeckého pôvodu
Kategória:Osobnosti USA írskeho pôvodu
Kategória:Osobnosti z Los Angeles
Kategória:Držitelia Screen Actors Guild Award
Kategória:Držitelia ceny Laurenca Oliviera
Evanjelický kostol (Spišské Podhradie)

**Evanjelický kostol** v Spišskom Podhradí je klasicistický evanjelický kostol z prelomu 18. a 19. storočia nachádzajúci sa na Mariánskom námestí v centre mesta Spišské Podhradie v tradičnom regióne Spiš v Prešovskom kraji na Slovensku. Má priznaný štatút národnej kultúrnej pamiatky.

## Dejiny a charakteristika
Kostol bol postavený ako jednoloďová budova v klasicistickom slohu na prelome 18. a 19. storočia v rokoch 1799 - 1808. Postavený bol pôvodne bez veže, ktorá bola pristavaná v rokoch 1829 - 1832. Budova bola poškodená pri požiari v roku 1856 a následne renovovaná v rokoch 1871 - 1872. V roku 1889 bol reštaurovaný interiér kostola.

Kazateľnica (klasicizmus), krstiteľnica (pseudogotika) aj oltár pochádzajú z 19. storočia.

Je súčasťou mestskej pamiatkovej zóny.Na zoznam kultúrnych pamiatok bola budova zapísaná 15. októbra 1963.

## Galéria

SpisskePodhradie-EvKostol01.jpg|Pohľad na kostol zo severovýchodu cez Mariánske námestie
CulHer14Slovakia253.JPG|Pohľad na kostol z juhozápadu
CulHer14Slovakia242.JPG|Pohľad na kostol z juhovýchodu
Evanjelícky kostol Spišské podhradie.JPG|Severná fasáda kostola
Spišské Podhradie 0100597.jpg|Interiér kostola


## Referencie

Kategória:Národné kultúrne pamiatky na Slovensku pred rokom 2002
Kategória:Spišské Podhradie
Kategória:Kultúrne pamiatky v okrese Levoča
Spišské Podhradie
Kategória:Klasicistické kostoly na Slovensku
Spišské Podhradie
Kategória:Architektúra z 1808
Znak Rusínov a Zakarpatskej oblasti

[náhľad|Znak [Rusíni|Rusínov a Zakarptaskej oblasti]]
**Znak [[Zakarpatská oblasť|Zakarpatskej oblasti]]**, **bývalej [[Podkarpatská Rus|Podkarpatskej Rusi]]**, alebo **symbol [[Rusíni|Rusínov]]** je dielo Gustava Friedricha z roku 1920. 

## Opis znaku
Ľavá strana znaku Zakarpatskej oblasti a Rusínov tvorí sedem vodorovných pruhov (4 modré, 3 žlté), zatiaľčo na tej pravej sa nachádza červený medveď symbolizujúci Karpaty, je charakteristický pre ich faunu. Karpatský medveď je symbolom sily a nebojácnosti, pretože, keď je napadnutý, neuteká, ale otvorene a priamo bojuje s nepriateľom.  

## Dejiny znaku
Znak Zakarpatskej oblasti bol vytvorený v roku 1920 za prvého Československa, keď bola ešte Podkarpatská Rus súčasťou tohto štátu. Znak sa nachádzal aj v *erbe Československa*. Počas druhej svetovej vojny, teda od roku 1938 do 1945, keď Maďarské kráľovstvo okupovalo Podkarpatskú Rus, stala sa jej autonómnym znakom. Keď sa Zakarpatská oblasť stala súčasťou ZSSR, znak sa nepoužíval až do 18. decembra 1990, keď ju Ukrajinci uznali za znak Rusínov a Zakarpatskej oblasti. 

**Symbolika Znaku**

4 modré pasy symbolizujú 4 územné celky -župy, ktoré tvoria územie Podkarpatskej Rusi. Je to Užská župa so sídlom v Užhorode, Ugočská župa so sídlom vo Vynohradove, Berehovská župa so sídlom v Berehove a časť Marmarošskej župy so sídlom v Mazmarošskej Sihoti...

3 zlaté pásy symbolizujú veľké rieky ktoré pretekajú týmto územím sú to rieky Uh, Latorica a Tisa...

Znak je vertikálne delený na dve časti. V pravej je medveď symbol Karpát a v ľavej územie ktoré tvorí Podkarpatskú Rus...Obyvateľstvo tohto územia bolo rozdelené v tomto období a nielen vtedy, na dva tábory jedna čast bola orientovaná proukrajinský a druhá proruský , čo je vyjadrené aj vo farebnej symbolike erbu. Rusko v tom období už používalo novú vlajku červenú, preto aj medveď je čevený na striebornompozadí, a nie hnedej alebo čiernej farby...  

## Referencie

Kategória:Zakarpatská oblasť
Kategória:Podkarpatská Rus
Kategória:Rusíni
Kategória:Erby
Haligovské skaly

**Haligovské skaly** boli národná prírodná rezervácia na Slovensku v okrese Stará Ľubovňa v katastrálnom území obce Haligovce s rozlohou 61,13 ha.

Národná prírodná rezervácia po zonácii PIENAP-u zanikla a to nariadením vlády č. 335/2004 Z.z., ktorým sa menilo nariadenie vlády Slovenskej republiky č. 47/1997 Z.z. o Pieninskom národnom parku a stala sa súčasťou zóny A a B.

Územie sa nachádza severne od obce Haligovce na pravej strane Lipníckeho potoka. Masív rozdeľuje 5 žľabov, ktorých dná sú obsahujú vrstvu sutín. Skalné chrbty medzi žľabmi sú silne skrasovatelé s mnohými formami podzemného krasu. Rozširovaním puklín mrazovými procesmi vzniklo v nich aj niekoľko skalných okien.

Územie nie je turistom prístupné.

## Referencie

## Pozri aj
* Zoznam národných prírodných rezervácií na Slovensku

Kategória:Národné prírodné rezervácie na Slovensku
Kategória:Chránené územia v okrese Stará Ľubovňa
Kategória:Haligovce
Kategória:Pieniny
Kategória:Zrušené chránené územia na Slovensku
Prielom Lesnického potoka

**Prielom Lesnického potoka** bol národná prírodná rezervácia na Slovensku v okrese Stará Ľubovňa v katastrálom území obce Lesnica s rozlohou 31,87 ha. Roklinu vytvoril v závere svojho toku Lesnický potok, čím oddelil Osobitú skalu od masívu Kače.
Územím vedie značkovaný turistický chodník (modrá značka), ktorý sa napája na červený turistický chodník a turistov vedie na peší turistický hraničný priechod Lesnica – Szczawnica.

Národná prírodná rezervácia zanikla nariadením vlády č. 335/2004 Z.z., ktorým sa menilo nariadenie vlády Slovenskej republiky č. 47/1997 Z.z. o Pieninskom národnom parku a stala sa súčasťou zóny A a B.

## Referencie

## Pozri aj
* Zoznam národných prírodných rezervácií na Slovensku

## Iné projekty

Kategória:Národné prírodné rezervácie na Slovensku
Kategória:Chránené územia v okrese Stará Ľubovňa
Kategória:Lesnica
Kategória:Zrušené chránené územia na Slovensku
Paprikáš

náhľad|Paprikáš
**Paprikáš** (maď. *paprikás*) je jedlo z mäsa pochádzajúce z Maďarska. 

Paprikáš je podobný perkeltu, rovnako ako on obsahuje menej vody ako guláš, ale pred koncom varenia sa pridáva hustá smotana. Môže byť pripravený ako z hovädzieho, teľacieho, jahňacieho alebo bravčového mäsa, tak napríklad z králika, z kuracieho mäsa alebo ryby, prípadne z ich zmesi.

## Externé odkazy
* Dadalova kuchařka  (po česky)

## Zdroj
*

Kategória:Maďarská kuchyňa